Silvestrovský výšľap na Sitno 2016
Pozývame všetkých priaznivcov horskej cyklistiky z blízkeho i ďalekého okolia na posledný bajkový zážitok v tomto roku - na 9. ročník Silvestrovského výšľapu na Sitno. Už tradičná trasa začne pri Richňavskom tajchu, odkiaľ sa presunieme asfaltkou na sedlo Krížna nad Počúvadlianskym tajchom. Tam prejdeme na lesnú cestu a po žltej turistickej trase sa dostaneme až na sedlo Vlčia jama, kde sa napojíme na asfaltku a posledný krát v tomto roku sa popasujeme so stúpaním hore na Sitno.Podmienky sú zatiaľ priaznivé a dúfame, že snehová pokrývka a slnečné počasie vydržia až do Silvestra.
Stretneme sa na Silvestra (31.12.2016) o 10:00 hod. na Richňavskom tajchu.
V prípade nepriaznivého počasia sa akcia ruší. Sledujte aktuálne informácie tu alebo v našom profile na Facebooku.
Fotografie z predchádzajúcich ročníkov nájdete v týchto odkazoch:
https://picasaweb.google.com/mtbikerhh/SilvestrovskyVyslapNaSITNO2015
https://picasaweb.google.com/mtbikerhh/SilvestrovskyVyslapNaSITNO2014
https://picasaweb.google.com/mtbikerhh/SilvestrovskyVyslapNaSITNO2013
https://picasaweb.google.com/mtbikerhh/SilvestrovskyVyslapNaSITNO2012
https://picasaweb.google.com/mtbikerhh/SilvestrovskyVyslapNaSITNO2011
12.28.2016 03:08 by Peter Nemec (0 comments)